
ΑΠΟΦΑΣΕΙΣ 


Αρ.θμ. Π Ρ ωτ · 188893 
κ Ρ ΔΑΔ: 94 


( 1 ) 


Απαγόρευση ασκήσεως Θήρας σε περιπτώσεις 
χιονοπτώσεων στα όρια της Π.Ε. Γρεβενών για 
την κυνηγετική περίοδο 2018-2019. 


Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του άρθρου 258 παρ. 3β και 3στ του 


ν.δ. 86/1969 «Περί δασικού κώδικος» όπως αντικαταστά- 
θηκαν με τις διατάξεις των παραγ. 2 και 3 του άρθρου 7 
ν. 177/1975 (ΦΕΚ 5/τ.Α'/1975). 

2. Τις διατάξεις του ν. 2503/1997 «Διοίκηση, οργάνωση 
της Περιφέρειας». 

3. Του ν. 3852/2010(ΦΕΚ 234/τ.Α'/07-06-2010) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης-Πρόγραμμα Καλλικράτης». 

4. Του π.δ. 141/2010 (ΦΕΚ 234/τ.Α'/27-12-2010) «Ορ¬ 
γανισμός της Αποκεντρωμένης Διοίκησης Ηπείρου- 
Δυτικής Μακεδονίας» όπως τροποποιήθηκε με το 
άρθρο 92 του ν. 4446/2016 (ΦΕΚ 240/Α722-12-2016) 
«Πτωχευτικός κώδικας, Διοικητική Δικαιοσύνη,Τέλη, Πα¬ 
ράβολα οικειοθελής αποκάλυψη φορολογητέας ύλης 
παρελθόντων ετών Ηλεκτρονικές συναλλαγές,Τροπο¬ 
ποιήσεις του ν. 4270/2014 και λοιπές διατάξεις». 

5. Τις διατάξεις του άρθρου 5 και 3 της Α.Π 414985/ 
29-11-1985 κοινής υπουργικής απόφασης των Υπουρ¬ 
γών Εθνικής Οικονομίας και Γεωργίας «Μέτρα διαχείρι¬ 
σης της άγριας πτηνοπανίδας» σε συμμόρφωση με την 
79/409/2-4-1979 οδηγία της Ε.Ε «Περί διατηρήσεως των 
άγριων πτηνών». 

6. Της Η.Π.37338/1807/Ε.103/1 -9-2010(ΦΕΚ 1495/ 
τ.Β'/6-9-2010) κοινής υπουργικής απόφασης. 

7. Τις διατάξεις του ν. 4368/2016 (ΦΕΚ 21 Α') «Μέτρα 
για την επιτάχυνση του Κυβερνητικού έργου». 

8. Τις διατάξεις του άρθρου 28 του ν. 4325/2015 (ΦΕΚ 
47Α) «ΕκδημοκρατισμόςτηςΔιοίκησης-Καταπολέμηση 
Γραφειοκρατίας και Ηλεκτρονική Διακυβέρνηση. Αποκα¬ 
τάσταση αδικιών και άλλες διατάξεις». 

9. Τις διατάξεις του ν. 2647/1998 (ΦΕΚ 237 Α') «Μετα¬ 
βίβαση αρμοδιοτήτων στις Περιφέρειες και την Αυτοδι¬ 
οίκηση και άλλες διατάξεις». 

10. Την αριθμ. 82395/1-6-2018 απόφαση του Συντο¬ 
νιστή Απ.Δ.Η-Δ.Μ. «Μεταβίβαση αρμοδιοτήτων και πα¬ 
ροχή εξουσιοδότησης υπογραφής Διοικητικών πράξεων 
και εγγράφων «Με εντολή Συντονιστή Αποκεντρωμένης 
Διοίκησης Ηπείρου-Δυτικής Μακεδονίας» στον Προϊστά¬ 
μενο Γενικής Διεύθυνσης Δασών και Αγροτικών Υποθέ¬ 
σεων και στους Προϊσταμένους των Υπηρεσιών Γενικής 
Διεύθυνσης Δασών και Αγροτικών Υποθέσεων». 

11. Την Α.Π 143542/2086/31-7-2018 (ΦΕΚ 3416/τ.Β/ 
10-8-2018) απόφαση Αναπληρωτή Υπουργού Παραγω¬ 
γικής Ανασυγκρότησης Περιβάλλοντος και Ενέργειας 
«Ρυθμίσεις Θήρας για την κυνηγετική περίοδο 2018- 
2019 ». 

12. Την ανάγκη προστασίας των ειδών της άγριας πανί¬ 
δας στο Νομό Γρεβενών έναντι των δυσμενών καιρικών 
συνθηκών που μπορεί να εκδηλωθούν στην περιοχή κατά 
την διάρκειατων οποίων μειώνεται σημαντικά η αμυντική 
ικανότητα των θηραμάτων και τα οποία καιρικά φαινόμε¬ 
να καθιστούν δύσκολη έως αδύνατη την διαβίωση των 
ειδών της άγριας πανίδας εντός των βιοτόπων τους. 

13. Τηναριθμ. 13912/15-5-2017 απόφαση του Υπουρ¬ 
γού Εσωτερικών (ΦΕΚ 250/τ.Υ.Ο.Δ.Δ/26-5-2017) με την 
οποία διορίστηκε Συντονιστής της Αποκεντρωμένης 
Διοίκησης Ηπείρου-Δυτικής Μακεδονίας ο Μιχελάκης 
Βασίλειος του Πολυκάρπου. 

14. Την Α.Π 90227/185/14-1-2003 Δ/γή του Υφυπουρ¬ 
γού Γεωργίας αναφορικά με τις απαγορεύσεις σε περίοδο 
δυσμενών καιρικών συνθηκών. 

15. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού προϋπολο¬ 
γισμού, αποφασίζουμε: 

Απαγορεύουμε κατά την διάρκεια της κυνηγετικής 
περιόδου 2018-2019 το κυνήγι όλων των θηραμάτων 
πτερωτών και θηλαστικών σε περίπτωση πλήρους 
κάλυψης του εδάφους με χιόνι και παρατεταμένου 
παγετού. 

Η τήρηση και εφαρμογή της παρούσης ανατίθεται 
στη Δασική Υπηρεσία, ΕΛ-ΑΣ, Αγροφυλακή και στους 
Κυνηγετικούς Συλλόγους Γρεβενών και θα ισχύει από τη 
δημοσίευσή της μέχρι τέλους της κυνηγετικής περιόδου 
2018-2019. 

Οι παραβάτες θα διώκονται και θα τιμωρούνται σύμ¬ 
φωνα με τις διατάξειςτου ν.δ. 86/1969 του ν.δ. 996/1971 
και του ν. 177/1975. 

Τα Δασονομεία της περιοχής παρακαλούνται για τη 
δημοσίευση της παρούσης με αποδεικτικό που θα τη¬ 
ρούν στο αρχείο τους ως και για την πιστή τήρηση και 
εφαρμογή της οι δε κυνηγετικοί Σύλλογοι Ν. Γρεβενών να 
μεριμνήσουν για την ευρεία ανακοίνωση και να επιδώ- 
σουν στα μέλη τους σημείωμα με την ανωτέρω ρύθμιση. 

Η παρούσα ισχύει από τη δημοσίευσή της μέχρι το 
τέλος της κυνηγετικής περιόδου 2018-2019. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 19 Νοεμβρίου 2018 
Με εντολή 

Συντονιστή Αποκεντρωμένης Διοίκησης 
Ο Αναπληρωτής Προϊστάμενος 
Διεύθυνσης Δασών Γρεβενών 

ΣΠΥΡΟΣ ΒΛΑΧΟΣ 


Αριθμ. 19175 _ (2) 

Ανώτατο όριο επιτρεπόμενων ημερών κίνησης 
εκτός έδρας αιρετών του Δήμου Σερρών, για το 
έτος 2019. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 280 του ν. 3852/2010 
(ΦΕΚ 87/Α77-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης-Πρόγραμμα 
Καλλικράτης». 

2. Τις διατάξειςτου ν. 3469/2006 άρθρο 5, περιπτ. θ'. 

3. Τις διατάξεις του άρθρου 2 παρ. 3 του ν. 2685/1999 
«Κάλυψη δαπανών μετακινούμενων υπαλλήλων εντός 
και εκτός Επικράτειας και άλλες διατάξεις». 

4. Τις διατάξειςτου άρθρου 25 παρ. 6 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλ¬ 
λες διατάξεις». 

5. Τις διατάξεις του άρθρου 9 παρ. 1 του ν. 3833/2010 
(ΦΕΚ 40/Α') «Προστασία της εθνικής οικονομίας-επεί- 
γοντα μέτρα για τη αντιμετώπιση της δημοσιονομικής 
κρίσης». 

6. Τις διατάξεις του άρθρου 8 παρ. Α περ. ββ του 
π.δ. 142/2010 (ΦΕΚ 235/Α/27-12-2010 «Οργανι¬ 
σμός της Αποκεντρωμένης Διοίκησης Μακεδονίας- 
Θράκης». 

7. Την υποπαρ. δ9 της παρ. δ του άρθρ. 2 του 
ν. 4336/2015. 

8. Την αριθμ. 14138/15-05-2017 απόφαση του 
Υπουργού Εσωτερικών που δημοσιεύτηκε στο αριθμ. 
250/τ.Υ.Ο.Δ.Δ./26-05-2017 ΦΕΚ (ΑΔΑ: ΩΩ09465ΧΘ7- 
ΗΜΞ), αναφορικά με τον διορισμό του Ιωάννη Σάβ¬ 
βα του Κωνσταντίνου στη θέση του Συντονιστή της 
Α.Δ.Μ.Θ. 

9. Το αριθμ. 33480/29-10-2018 έγγραφο του Δήμου 
Σερρών για μετακίνηση των αιρετών εκτός έδρας. 

10. Το γεγονός ότι από την απόφαση αυτή προκαλεί- 
ται δαπάνη σε βάρος του προϋπολογισμού του Δήμου 
Σερρών οικονομικού έτους 2019. 

Στον προϋπολογισμό του Δήμου Σερρών οικονομικού 
έτους 2019 έχει προβλεφθεί και θα ψηφιστεί πίστωση 
ύψους 16.000,00 ευρώ στον Κ.Α. 00.6421.001 με τίτλο 
«Οδοιπορικά έξοδα και αποζημίωση μετακινούμενων 
αιρετών», σύμφωνα με την αριθμ. ΔΥ/30-10-2018 βεβαί¬ 
ωση τουΤμήματοςΛογιστηρίου, αποφασίζουμε: 

Ορίζουμε το ανώτατο όριο των επιτρεπομένων κατά το 
έτος 2019 ημερών μετακίνησης εκτός έδρας των αιρετών 
του Δήμου Σερρών ως εξής: 

Α/Α 

ΙΔΙΟΤΗΤΑ 

ΑΡΙΘΜΟΣ ΑΤΟΜΩΝ 

ΑΝΩΤΑΤΟ ΟΡΙΟ ΗΜΕΡΩΝ ΚΑΤΈΤΟΣ 

1. 

ΔΗΜΑΡΧΟΣ 

1 

60 

2. 

ΑΝΤΙΔΗΜΑΡΧΟΣ 

6 

50 

3. 

ΠΡΟΕΔΡΟΣ Δ.Σ. 

1 

40 

4. 

ΔΗΜΟΤΙΚΟΙ ΣΥΜΒΟΥΛΟΙ 

33 

50 

5. 

ΠΡΟΕΔΡΟΙ ΔΗΜΟΤΙΚΩΝ-ΤΟΠΙΚΩΝ 
ΚΟΙΝΟΤΗΤΩΝ ΚΑΙ ΕΚΠΡΟΣΩΠΟΙ 

25 

30 


Η απόφαση αυτή να δημοσιευθεί στην Εφημερίδα της Κυβερνήσεως. 


Θεσσαλονίκη, 16 Νοεμβρίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. 9871 _ (3) 

Έγκριση προσωρινών κυκλοφορικών ρυθμί¬ 
σεων σύμφωνα με την αριθμ. 285/2018 από¬ 
φαση Δ.Σ. του Δήμου Νεάπολης-Συκεών στα 
πλαίσια εκτέλεσης του έργου: «Κατασκευή δι¬ 
κτύου φυσικού αερίου επί της οδού Ειρήνης 
στο Δ.Δ Πεύκων του Δήμου Νεάπολης-Συκεών», 
της ΕΔΑΘΕΣΣ Α.Ε. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξεις του ν. 2503/1997 (ΦΕΚ 107/Α7 
30.05.1997) «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτων για τηΤοπική Αυτοδιοίκηση 
και άλλες διατάξεις». 

3. Το ν. 3852/2010 (ΦΕΚ 87/Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το π.δ. 142/2010 (ΦΕΚ 235/Α/27-12-2010) «Οργανι¬ 
σμός Αποκεντρωμένης Διοίκησης Μακεδονίας-θράκης». 

5. Το άρθρο 52 του ν. 2696/1999 (ΦΕΚ 57/Α/23.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως τροποποιήθηκε με το άρθρο 46 του 
ν. 3542/2007 (ΦΕΚ 50/Α/2.03.2007) «Τροποποιήσεις 
διατάξεων του ΚΟΚ» και αντικαταστάθηκε με το άρθρο 
48 του ν. 4313/2014. 

6. Το αριθμ. 15109/13.05.2013 έγγραφο της Διεύθυν¬ 
σης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Την αριθμ. ΔΟΥ/οικ/220/15-1-2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την αριθμ. 54218/11-07-2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκη¬ 


σης Μακεδονίας-θράκης με θέμα «Άσκηση αρμοδιότη¬ 
τας έγκρισης αποφάσεων Ο.Τ.Α. α' και β' βαθμού περί 
κυκλοφοριακών ρυθμίσεων». 

9. Τις διατάξεις των άρθρων 28 και 28Α του ν. 4325/2015 
(ΦΕΚ 47/Α/2015) «Εκδημοκρατισμός της Διοίκησης- 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις», 
περί Συντονιστή των Αποκεντρωμένων Διοικήσεων. 

10. Την αριθμ. 14138/15-05-2017 απόφαση του 
Υπουργού Εσωτερικών (ΦΕΚ 250/τ. Υ.Ο.Δ.Δ./26-05-2017- 
ΑΔΑ:ΩΩ09465ΧΘ7-ΗΜΞ) για διορισμό του Συντονιστή 
της Α.Δ.Μ.-Θ. 

11. Την αριθμ. 35748/30-05-2017 (ΦΕΚ 1971/τ.Β / 
7-6-2017) απόφαση του Συντονιστή της Α.Δ.Μ.Θ. «Ανά¬ 
θεση άσκησης αρμοδιοτήτων σε οργανικές μονάδεςτης 
Αποκεντρωμένης Διοίκησης Μακεδονίας-θράκης και 
παροχή εξουσιοδότησης υπογραφής πράξεων και εγγρά¬ 
φων «Με εντολή Συντονιστή» στους προϊσταμένους των 
οργανικών μονάδων της Αποκεντρωμένης Διοίκησης 
Μακεδονίας-θράκης». 

12. Το αριθμ. 67631/8-11-2018 (αριθμ. ΔΙΠΕΧΩΣ 
9871/9-11-2018) έγγραφο της Διεύθυνσης Διοίκησης 
Απ.Δ.Μ/0 με το οποίο βεβαιώνεται το νομότυπο της 
διαδικασίας έκδοσης της ΑΔΣ του θέματος. 

13. Το αριθμ. 20535/1-10-2018 έγγραφο του Δήμου 
Νεάπολης-Συκεών με το οποίο μας αποστέλλεται η 
αριθμ. 285/11-9-2018 απόφαση Δ.Σ του Δήμου Νεάπο¬ 
λης-Συκεών (ΑΔΑ: 600ΔΩΚΓ92Ω) με συνημμένη την από 
27/6/2018 Τεχνική έκθεση και το «Σχέδιο εργοταξιακής 
σήμανσης» κλ. 1:500 της ΕΠΑ ΘΕΣΣ Α.Ε, όπως ελέγχθη¬ 
καν, θεωρήθηκαν και εγκρίθηκαν από τον Δήμο Νεάπο¬ 
λης-Συκεών. 

14. Το αριθμ. 6239/8-6-2018 έγγραφο του Οργανι¬ 
σμού Αστικών Συγκοινωνιών Θεσσαλονίκης (ΟΑΣΘ) με 
το οποίο εκφράζει τη σύμφωνη γνώμη για τις κυκλοφο- 
ριακές ρυθμίσεις του θέματος. 

15. Το γεγονός οτι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού. 

Και επειδή: 

Οι προτεινόμενες κυκλοφοριακές ρυθμίσεις είναι 
απαραίτητες προκειμένου, με την υλοποίησή τους, να 
εκτελεστούν απρόσκοπτα και με ασφάλεια οι εργασίες 
του έργου του θέματος, αποφασίζουμε: 

Την έγκριση των προσωρινών μέτρων ρύθμισης της 
κυκλοφορίας σύμφωνα με την αριθμ. 285/2018 από¬ 
φαση Δ.Σ. του Δήμου Νεάπολης-Συκεών στα πλαίσια 
εκτέλεσης του έργου: «Κατασκευή δικτύου φυσικού αε¬ 
ρίου επί της οδού Ειρήνης στο Δ.Δ Πεύκων του Δήμου 
Νεάπολης-Συκεών», της ΕΔΑΘΕΣΣ Α.Ε και συγκεκριμένα 
τον πλήρη αποκλεισμό του ρεύματος καθόδου της οδού 
Ειρήνης στο τμήμα της από τη συμβολή της με την οδό 
Κλεισθένους έως και πριν τη συμβολή της με την οδό Σό- 
λωνος. Η κυκλοφορία των οχημάτων θαγίνεται εναλλάξ 
από το αντίθετο ρεύμα κυκλοφορίας. 

Οι προσωρινές κυκλοφοριακές ρυθμίσεις που εγκρίνο- 
νται με την παρούσα ισχύουν για δύο (2) ημέρες. Η σή¬ 
μανση θα τοποθετείται κατά τη διάρκεια των εργασιών 
και θα αποσύρεται με το πέρας τους, οπότε η οδός θα 
αποδίδεται πλήρως στην κυκλοφορία. Ο ανάδοχος έχει 
την υποχρέωση να ενημερώσει εγγράφως το αρμόδιο 
τμήμα Τροχαίας για την έναρξή τους και εφαρμόζονται 
με την τοποθέτηση των οικείων πινακίδων σήμανσης, 
των σηματοδοτών ή των διαγραμμίσεων στο οδόστρωμα. 

Αρμόδιος φορέας για την σήμανση των κυκλοφορι- 
ακών ρυθμίσεων της παρούσης, είναι ο κατά περίπτω¬ 
ση αρμόδιος φορέας συντήρησης της υπό παρέμβαση 
οδού, σύμφωνα με τις διατάξεις του άρθρου 10 του 
ν. 2696/1999 όπως τροποποιήθηκε και ισχύει. 

Η εν λόγω έγκριση χορηγείται με τις εξής προϋποθέ¬ 
σεις: 

1. Τα γεωμετρικά χαρακτηριστικά, οι σημάνσεις και τα 
περιοριστικά μέτρα θα είναι σύμφωνα με τις Προ¬ 
διαγραφές και Οδηγίες Σήμανσης Εκτελούμενων Έργων 
(ΟΜΟΕ-ΣΕΕΟ) (ΦΕΚ 905/Β720.05.2011) κατ' εφαρμογή 
των τυπικών σχεδίων 3.1.5 και 3.1.2 προσαρμοσμένα στα 
ιδιαίτερα χαρακτηριστικά του υπό παρέμβαση οδικού 
τμήματος. 

2. Δεδομένου ότι στην οδό Ειρήνης οι αντίθετες κι¬ 
νήσεις διαχωρίζονται με νησίδα, η πινακίδα Κ-7 πριν το 
αποκλειόμενο τμήμα της οδού θα πρέπει να αντικατα- 
σταθεί με της πληροφοριακή πινακίδα πορείας εκτρο¬ 
πής λωρίδων κυκλοφορίας Π-101.10 των ΟΜΟΕ-ΣΕΕΟ 
(ΦΕΚ 905/Β720.05.2011). 

3. Να ληφθούν όλα τα απαραίτητα μέτρα για την εξα¬ 
σφάλιση συνθηκών ασφάλειας κατά τη διασταύρωση 
των οχημάτων της οδού Ειρήνης με τα οχήματα που κι¬ 
νούνται στις οδούς Κλεισθένους και Σόλωνος. 

4. Μετά από συνεννόηση με το αρμόδιο τμήμα της 
τροχαίας και εφόσον είναι εφικτό, θα πρέπει οι εργασίες 
που συνοδεύουν τις κυκλοφοριακές ρυθμίσεις της πα¬ 
ρούσης να πραγματοποιηθούν εκτός ωραρίου λειτουρ¬ 
γίας των σχολικών συγκροτημάτων. 

5. Θα πρέπει να εξασφαλίζεται η ασφαλή πρόσβαση 
των εργαζόμενων και των εργοταξιακών οχημάτων, από 
και προς τους χώρους εργασιών. 


6. Να εξασφαλίζεται η ασφαλής διέλευση των πεζών 
σε όλο το μήκος της ζώνης των έργων. Να ληφθούν όλα 
τα απαραίτητα μέτρα για την δημιουργία συνθηκών 
απόλυτης ασφάλειας στην πρόσβαση των πεζών όλων 
των ηλικιών στα γειτνιάζουσα σχολικά συγκροτήματα 
και ιδιοκτησίες. 

7. Σε κάθε περίπτωση θα πρέπει να εξασφαλίζεται η 
ταχεία και ασφαλή διέλευση οχημάτων έκτακτης Ανά¬ 
γκης (ασθενοφόρα, πυροσβεστικά, περιπολικά αστυ¬ 
νομίας). 

8. Κατά την εφαρμογή των προτεινόμενων κυκλοφο- 
ριακών ρυθμίσεων να ληφθούν υπόψη τα αναφερόμενα 
στο 14ο οχ. έγγραφο του ΟΑΣΘ. 

Η παρούσα απόφαση δεν υποκαθιστά απαιτούμενες 
άλλες άδειες ή εγκρίσεις. 

Η ΕΔΑ ΘΕΣΣ Α.Ε. και ο ανάδοχος του έργου είναι αρ¬ 
μόδιοι για την υλοποίηση του εν λόγω θέματος. Οι αρχές 
στις οποίες κοινοποιείται η παρούσα απόφαση παρα- 
καλούνται να παρακολουθούν την ακριβή εκτέλεση και 
λειτουργία στα πλαίσια των αρμοδιοτήτων τους. 

Η απόφαση αυτή θα αναρτηθεί στο διαδίκτυο σύμ¬ 
φωνα με τις διατάξεις του ν. 3861/2010 (ΦΕΚ 112 Α/ 
13-7-2010). 

Η παρούσα απόφαση τίθεται σε ισχύ από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Νοεμβρίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. 9375 _ (4) 

Έγκριση κυκλοφορικών ρυθμίσεων σύμφωνα με 
την αριθμ. 160/2018 απόφαση της Μητροπολι- 
τικής Επιτροπής της Μητροπολιτικής Ενότητας 
Θεσσαλονίκης ΠΚΜ. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξεις του ν. 2503/1997 (ΦΕΚ 107/Α7 
30.05.1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για τη Τοπική Αυτοδιοίκηση 
και άλλες διατάξεις». 

3. Το ν. 3852/2010 (ΦΕΚ 87/Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το π.δ. 142/2010 (ΦΕΚ 235/Α727-12-2010) «Ορ¬ 
γανισμός Αποκεντρωμένης Διοίκησης Μακεδονίας- 
Θράκης». 







Τεύχος Β' 5651/17.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


66465 


5. Το άρθρο 52 του ν. 2696/1999 (ΦΕΚ 57/Α/23.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως τροποποιήθηκε με το άρθρο 46 του 
ν. 3542/2007 (ΦΕΚ 50/Α/2.03.2007) «Τροποποιήσεις 
διατάξεων του ΚΟΚ» και αντικαταστάθηκε με το άρθρο 
48 του ν. 4313/2014. 

6. Το αριθμ. 15109/13.05.2013 έγγραφο της Διεύθυν¬ 
σης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Την αριθμ. ΔΟΥ/οικ/220/15-1-2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την αριθμ. 54218/11-07-2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας-θράκης με θέμα «Άσκηση αρμοδιότη¬ 
τας έγκρισης αποφάσεων Ο.Τ.Α. α' και β' βαθμού περί 
κυκλοφοριακών ρυθμίσεων». 

9. Τις διατάξεις των άρθρων 28 και 28Α του 
ν. 4325/2015 (ΦΕΚ 47 Α/11 -5-2015) καθώς και την αριθμ. 
14138/15-5-2017 απόφαση Υπουργού Εσωτερικών (ΦΕΚ 
250/Υ.Ο.Δ.Δ/26-5-2017-ΑΔΑ: ΩΩ09465ΧΘ7-ΗΜΞ) για τον 
διορισμό Συντονιστή. 

10. Την αριθμ. 35748/30-5-2017 (ΦΕΚ 1971/τ.Β7 
7-6-2017) απόφαση του Συντονιστή της Αποκεντρω¬ 
μένης Διοίκησης Μακεδονίας-Θράκης για την ανάθε¬ 
ση άσκησης αρμοδιοτήτων σε οργανικές μονάδες της 
ΑΔΜ.-Θ και την παροχή εξουσιοδότησης υπογραφής 
πράξεων και εγγράφων «Με εντολή Συντονιστή» στους 
Προϊσταμένους των οργανικών μονάδων της. 

11 .Το αριθμ. 479105(399)/9-10-2018 έγγραφο της Μη- 
τροπολιτικής Επιτροπής της Μητροπολιτικής Ενότητας 
Θεσσαλονίκης Π.Κ.Μ (αριθμ. ΔΙΠΕΧΩΣ 9054/16-10-2018) 
με το οποίο μας διαβιβάζει την αριθμ. 160/4-10-2018 
απόφαση Μητροπολιτικής Επιτροπής της Μ.Ε. Θεσσα¬ 
λονίκης (ΑΔΑ: 78ΡΜ7ΛΛ-ΕΒ9). 

12. Το αριθμ. 62118/15-10-2018 έγγραφο της Διεύθυν- 
σηςΔιοίκησηςΑΔ/ΜΘ(αριθμ.ΔΙΠΕΧΩΣ9375/24-10-2018) 
με το οποίο μας ενημερώνει ότι η απόφαση του θέματος 
έχει ληφθεί νομότυπα. 

13. Την «Τεχνική έκθεση κυκλοφοριακής ρύθμισης» 
και το συνημμένο σχέδιο με τίτλο: «Μελέτη κυκλο- 
φοριακής σήμανσης» που συνοδεύουν την αριθμ. 
396038(10808)/21-9-2018 εισήγηση της Υποδ/νσης Τε¬ 
χνικών Έργων Μ.Ε Θεσ/νίκης ΠΚΜ προς τη Μ. Ε./ΠΚΜ, 
ελεγμένο, θεωρημένο και διορθωμένο από την Υποδ/ 
νση Τεχνικών Έργων Μ.Ε Θεσ/νίκης ΠΚΜ. 

14. Την αριθμ. 8231/7-8-2018 σύμφωνη γνώμη του Ορ¬ 
γανισμού Αστικών Συγκοινωνιών Θεσσαλονίκης (ΟΑΣΘ) 
για τις κυκλοφοριακές ρυθμίσεις του θέματος. 

15. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού. 

Και επειδή: 

Οι προτεινόμενες κυκλοφοριακές ρυθμίσεις είναι 
απαραίτητες προκειμένου, με την υλοποίησή τους, να 
εκτελεστούν απρόσκοπτα και με ασφάλεια οι εργασίες 
του έργου του θέματος, αποφασίζουμε: 


Την έγκριση των προσωρινών μέτρων ρύθμισης της 
κυκλοφορίας σύμφωνα με την 160/4-10-2018 απόφαση 
της Μητροπολιτικής Επιτροπής της Μ.Ε. Θεσσαλονίκης 
ΠΚΜ επί της Επαρχιακής οδού 28 (οδός Μιαούλη), στα 
πλαίσια υλοποίησης του έργου: «Α' Ομάδα Επειγόντων 
Έργων αποχέτευσης έτους 2016» της ΕΥΑΘ Α.Ε στη Δ.Ε 
Πλαγιαρίου του Δήμου Θέρμης. 

Οι κυκλοφοριακές ρυθμίσεις που εγκρίνονται με την 
παρούσα εφαρμόζονται στα πλαίσια κατασκευής ιδιωτι¬ 
κής διακλάδωσης αγωγού στο ύψος του αρ. 64 της οδού 
Μιαούλη και στη σύνδεσή της με τον κεντρικό αγωγό 
αποχέτευσης της οδού και συγκεκριμένα αφορούν στην 
εργοταξιακή κατάληψη της λωρίδας κυκλοφορίας με 
κατεύθυνση προς Επανωμή-Μηχανιώνα της οδού Μια¬ 
ούλη (Επ. οδός 28), έμπροσθεν του αρ. 64 της οδού. Η 
κυκλοφορία των οχημάτων θα γίνεται εναλλάξ από την 
εναπομείνασα λωρίδα κυκλοφορίας πλάτους 3,50 μέ¬ 
τρων και υπάτην καθοδήγηση σηματωρών. 

Αρμόδιος φορέας για την σήμανση των κυκλοφορι- 
ακών ρυθμίσεων της παρούσης, είναι ο κατά περίπτω¬ 
ση αρμόδιος φορέας συντήρησης της υπό παρέμβαση 
οδού, σύμφωνα με τις διατάξεις του άρθρου 10 του 
ν. 2696/1999 όπως τροποποιήθηκε και ισχύει. 

Οι προσωρινές κυκλοφοριακές ρυθμίσεις που εγκρί- 
νονται με την παρούσα ισχύουν για δύο (2) ημέρες, ο 
ανάδοχος έχει την υποχρέωση να ενημερώσει εγγρά- 
φωςτο αρμόδιο τμήμα Τροχαίας για την έναρξή τους και 
εφαρμόζονται με την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα. 

Η σήμανση θα τοποθετηθεί κατά τη διάρκεια των ερ¬ 
γασιών και θα αποσυρθεί με το πέρας τους, οπότε η οδός 
θα αποδοθεί πλήρως στην κυκλοφορία. 

Η εν λόγω έγκριση χορηγείται με τις εξής προϋποθέ¬ 
σεις: 

1 .Τα γεωμετρικά χαρακτηριστικά, οι σημάνσεις και τα 
περιοριστικά μέτρα θα είναι κατ' εφαρμογή των Προδι¬ 
αγραφών και Οδηγιών Σήμανσης Εκτελούμενων Έργων 
(ΟΜΟΕ-ΣΕΕΟ) (ΦΕΚ 905/Β720.05.2011) προσαρμοσμένα 
στα ιδιαίτερα χαρακτηριστικά του υπό παρέμβαση οδι¬ 
κού τμήματος και σύμφωνα με τις υποδείξεις της αρ¬ 
μόδιας υπηρεσίας για την εργοταξιακή σήμανση των 
κυκλοφοριακών ρυθμίσεων της παρούσης. 

2. Να ληφθούν όλα τα απαραίτητα μέτρα για την εξα¬ 
σφάλιση συνθηκών ασφάλειας κατά τη διασταύρωση 
των οχημάτων της υπό παρέμβαση οδού με τα οχήματα 
που κινούνται στις οδούς Περικλέους και Δωδεκανήσου. 

3. Θα πρέπει να εξασφαλίζεται η ασφαλής πρόσβαση 
των εργαζόμενων και των εργοταξιακών οχημάτων, από 
και προς τους χώρους εργασιών. 

4. Να ληφθεί ιδιαίτερη μέριμνα ώστε να εξασφαλίζεται 
η ασφαλής διέλευση των πεζών σε όλο το μήκος της 
ζώνης των έργων με ιδιαίτερη μέριμνα στις ανάγκες των 
Ατόμων με Αναπηρία (ΑμεΑ). 

5. Να ληφθεί ιδιαίτερη μέριμνα για την ασφαλή πρό¬ 
σβαση σε παρόδιες ιδιοκτησίες. 

6. Σε κάθε περίπτωση θα πρέπει να εξασφαλίζεται η τα¬ 
χεία και ασφαλής διέλευση οχημάτων έκτακτης Ανάγκης 
(ασθενοφόρα, πυροσβεστικά, περιπολικά αστυνομίας). 

7. Κατά την εφαρμογή των προτεινόμενων κυκλοφο- 
ριακών ρυθμίσεων να ληφθούν υπόψη τα αναφερόμενα 
στο 14ο σχ. έγγραφο του ΟΑΣΘ. 

8. Η απόφαση αυτή δεν υποκαθιστά απαιτούμενες 
άλλες άδειες ή εγκρίσεις. 

9. Η ΕΥΑΘ Α.Ε. και ο ανάδοχος του έργου είναι αρμόδιοι 
για την υλοποίηση του εν λόγω θέματος. 

Οι αρχές στις οποίες κοινοποιείται η παρούσα απόφα¬ 
ση παρακαλούνται να παρακολουθούν την ακριβή εκτέ¬ 
λεση και λειτουργία στα πλαίσια των αρμοδιοτήτων τους. 

Η απόφαση αυτή θα αναρτηθεί στο διαδίκτυο σύμ¬ 
φωνα με τις διατάξεις του ν. 3861/2010 (ΦΕΚ 112/Α7 
13-7-2010). 

Η παρούσα απόφαση τίθεται σε ισχύ από την δημοσί¬ 
ευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Νοεμβρίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. απόφ. 528 (5) 

Καθιέρωση υπερωριακής απασχόλησης σε υπάλ¬ 
ληλο που τηρεί τα πρακτικά των συνεδριάσεων 
του Δημοτικού Συμβουλίου για το έτος 2019. 

Ο ΔΗΜΑΡΧΟΣ ΦΑΡΣΑΛΩΝ 

Έχοντας υπόψη: 

Ι.Τις διατάξεις του άρθρου 58 του ν. 3852/2010 (ΦΕΚ 
87/7.6.2010/τ.Α'). 

2. Τις διατάξεις των άρθρων 48 και 49 του ν. 3584/2007 
«Κώδικας Κατάστασης Δημοτικών και Κοινοτικών υπαλ¬ 
λήλων», όπως ισχύουν, καθώς και τις διατάξεις του άρ¬ 
θρου 20 του ν. 4354/2015 (ΦΕΚ 176/Α/16-12-2015) «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», σύμφωνα με τις οποίες ρυθμίζεται, 
από 1 /I /2016, το θέμα της απασχόλησης του προσωπικού, 
μεταξύ άλλων και των Ο.Τ.Α., πέρα από το υποχρεωτικό 
ωράριο εργασίας, για την αντιμετώπιση εποχικών, έκτα¬ 
κτων ή επειγουσών υπηρεσιακών αναγκών, καθώς και 
για την εξυπηρέτηση των αναγκών των υπηρεσιών που 
λειτουργούν σε 24ωρη βάση ή όλεςτις ημέρεςτου μήνα. 

3. Τις διατάξεις του άρθρου 20 του ν. 4354/2015, (ΦΕΚ 
176/16-12-2015/Α') «Αποζημίωση για εργασία καθ'υπέρ- 
βαση του υποχρεωτικού ωραρίου». 

4. Τις διατάξεις του άρθρου 79παρ. 4 του Κώδικα Δή¬ 
μων και Κοινοτήτων του ν. 3463/2006. 

5. Τις διατάξεις της παρ. 1β του άρθρου 158 του 
ν. 3463/2006 όπου τροποποιήθηκαν με τις διατάξεις της 
παρ.5 του άρθρου 49 του ν. 3943/2011. 

6. Την αριθμ. 11482/12-11-2018 βεβαίωση της Οικο¬ 
νομικής Υπηρεσίας του Δήμου ότι θα προβλεφθούν οι 


αναγκαίες πιστώσεις στον κωδικό αποζημίωσης Πρα- 
κτικογράφου του προϋπολογισμού του έτους 2019 του 
Δήμου Φαρσάλων. 

7. Την αριθμ. 3/2001 απόφαση Δημάρχου Φαρσάλων 
με την οποία ορίζεται ο υπάλληλος του Δήμου Μπετχα- 
βάς Ευάγγελος του Σταύρου του κλάδου ΔΕΙ Διοικητικού 
υπεύθυνος για την τήρηση και κατάρτιση των πρακτικών 
των συνεδριάσεων και των αποφάσεων του Δημοτικού 
Συμβουλίου, αποφασίζουμε: 

Την καθιέρωση, κατά τη διάρκεια του έτους 2019, υπε- 
ρωριακής εργασίας για την τήρηση των πρακτικών των 
προγραμματισμένων και τυχόν έκτακτων συνεδριάσεων 
του Δημοτικού Συμβουλίου Φαρσάλων στον υπάλλη¬ 
λο του Τμήματος Υποστήριξης Πολιτικών Οργάνων της 
Διεύθυνσης Διοικητικών Υπηρεσιών Μπετχαβά Ευάγγε¬ 
λο του Σταύρου κλάδου ΔΕΙ Διοικητικού με βαθμό Α', 
η οποία δεν θα υπερβαίνει τις είκοσι (20) ώρες το μήνα. 

Κωδικός Πίστωσης που θα επιβαρυνθεί: 10/6012.00 
Αποζημίωση Πρακτικογράφου ποσό 1.200,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φάρσαλα, 15 Νοεμβρίου 2018 
Ο Δήμαρχος 
ΑΡΗΣ ΚΑΡΑΧΑΛΙΟΣ 


Αριθμ. απόφ. 529 (6) 

Καθιέρωση υπερωριακής απασχόλησης για το 
έτος 2019 για το Ληξίαρχο του Δήμου Φαρσάλων. 

Ο ΔΗΜΑΡΧΟΣ ΦΑΡΣΑΛΩΝ 

Έχοντας υπόψη: 

1 .Τ ις διατάξειςτου άρθρου 58του ν. 3852/2010 (ΦΕΚ87/ 
7.6.2010/τ.Α'). 

2. Τις διατάξεις των άρθρων 48 και 49 και 176 του 
ν. 3584/2007 «Κώδικας Κατάστασης Δημοτικών και 
Κοινοτικών υπαλλήλων», όπως ισχύουν, καθώς και τις 
διατάξεις του άρθρου 20 του ν. 4354/2015 (ΦΕΚ 176/Α/ 
16-12-2015) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων», σύμφω¬ 
να με τις οποίες ρυθμίζεται, από 1/1/2016, το θέμα της 
απασχόλησης του προσωπικού, μεταξύ άλλων και των 
Ο.Τ.Α., πέρα από το υποχρεωτικό ωράριο εργασίας, για 
την αντιμετώπιση εποχικών, έκτακτων ή επειγουσών 
υπηρεσιακών αναγκών, καθώς και για την εξυπηρέτηση 
των αναγκών των υπηρεσιών που λειτουργούν σε 24ωρη 
βάση ή όλες τις ημέρες του μήνα. 

3. Τις διατάξεις του άρθρου 20 του ν. 4354/2015, (ΦΕΚ 
176/Α716-12-2015) «Αποζημίωση για εργασία καθ'υπέρ- 
βαση του υποχρεωτικού ωραρίου». 

4. Τις διατάξειςτου άρθρου 79 παρ. 4του Κώδικα Δή¬ 
μων και Κοινοτήτων ν. 3463/2006. 

5. Τις διατάξεις της παρ. 1β του άρθρου 158 του 
ν. 3463/2006 όπου τροποποιήθηκαν με τις διατάξεις της 
παρ.5 του άρθρου 49 του ν. 3943/2011. 

6. Την αριθμ.11482/12-11-2018 βεβαίωση της Οικο¬ 
νομικής Υπηρεσίας του Δήμου ότι θα προβλεφθούν οι 
αναγκαίες πιστώσεις στον κωδικό αποζημίωσης Ληξι- 
άρχου του προϋπολογισμού του έτους 2019 του Δήμου 
Φαρσάλων. 

7. Την αριθμ. 3448/42158/2017 απόφαση του Γενικού 
Γραμματέα της Αποκεντρωμένης Διοίκησης Θεσσαλίας- 
Στερεάς Ελλάδας (ΦΕΚ 1065/Β728-3-2017), λόγω α)της 
συγχώνευσης των ληξιαρχικών περιφερειών του Δήμου 
Φαρσάλων και β)της αδυναμίας άσκησης ληξιαρχικών κα¬ 
θηκόντων από το Δήμαρχο ανατίθενται καθήκοντα Ληξιάρ- 
χου στον υπάλληλο του Δήμου Φαρσάλων Χρήστο Παπα- 
δόπουλο του Ανδρέα του κλάδου ΔΕ Διοικητικού με βαθμό 
Α'στη Δημοτική Ενότητα Φαρσάλων, αποφασίζουμε: 

Την καθιέρωση, κατά τη διάρκεια του έτους 2019, υπε- 
ρωριακής εργασίας στο Ληξίαρχο του Δήμου Φαρσάλων 
Χρήστο Παπαδόπουλο του Ανδρέα του κλάδου ΔΕ Διοι¬ 
κητικού, υπάλληλο με βαθμό Α' του Τμήματος Δημοτικής 
Κατάστασης,Ληξιαρχείου και Αλλοδαπών της Διεύθυν¬ 
σης Διοικητικών Υπηρεσιών που ασκεί καθήκοντα Λη- 
ξιάρχου πέραν του υποχρεωτικού ωραρίου εργασίας η 
οποία δεν θα υπερβαίνει τις είκοσι (20) ώρες το μήνα. 

Κωδικός Πίστωσης που θα επιβαρυνθεί^ 0/6012.03 
Αποζημίωση Ληξιάρχου ποσό 1.500,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φάρσαλα, 15 Νοεμβρίου 2018 
Ο Δήμαρχος 
ΑΡΗΣ ΚΑΡΑΧΑΛΙΟΣ 


Αριθμ. απόφ. 278 (7) 

Καθιέρωση Υπερωριακής Εργασίας των Υπαλ¬ 
λήλων του Ν.Π.Δ.Δ. «Κοινωνικής Προστασίας και 
Αλληλεγγύης Δήμου Λέσβου». 

Η ΠΡΟΕΔΡΟΣΤΟΥ Ν.Π.Δ.Δ. 

«ΚΟΙΝΩΝΙΚΗΣ ΠΡΟΣΤΑΣΙΑΣ 

ΚΑΙ ΑΛΛΗΛΕΓΓΥΗΣ ΔΗΜΟΥ ΛΕΣΒΟΥ» 

Έχοντας υπόψη: 

1. Τις διατάξεις του άρθρου 58 ν. 3852/2010 «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης» (ΦΕΚ 87/Α72010), 
όπως τροποποιήθηκε και ισχύει. 

2. Τις διατάξεις των άρθρων 36, 48, 49 και 176 «περί 
υπερωριακής απασχόλησης» του ν. 3584/2007 (ΦΕΚ 143/ 
Α728-6-2007) «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων». 

3. Τις διατάξεις του άρθρου 20 του ν. 4354/2015 
(ΦΕΚ 176/Α/16-12-2015), «Διαχείριση των μη εξυπηρε¬ 
τούμενων δανείων, μισθολογικές ρυθμίσεις και άλλες 
επείγουσες διατάξεις εφαρμογήςτης συμφωνίας δημο¬ 
σιονομικών στόχων και διαρθρωτικών μεταρρυθμίσεων». 

4. Τις διατάξεις του άρθρου 79 παρ. 4 του ν. 3463/2006 
(ΦΕΚ 114/Α ) «Κώδικας Δήμων και Κοινοτήτων». 


5. Την αριθμ.. 2/31029/ΔΕΠ/6.5.2016 εγκύκλιο του 
Υπουργείου Οικονομίας και Οικονομικών, με την οποία 
παρέχονται οδηγίες σχετικά με την εφαρμογή των δια¬ 
τάξεων του κεφ. Β του ν. 4354/2015. 

6. Την αριθμ. 97/2011 απόφαση του Δημοτικού Συμ¬ 
βουλίου του Δήμου Λέσβου (ΦΕΚ 619/18-4-2011, τ.Β') 
με την οποία συστάθηκε το Ν.Π.Δ.Δ. «ΚΟΙΝΩΝΙΚΗΣ 
ΠΡΟΣΤΑΣΙΑΣ ΚΑΙ ΑΛΛΗΛΕΓΓΥΗΣ ΔΗΜΟΥ ΛΕΣΒΟΥ». 

7. Την αριθμ. 479/2014 απόφαση του Δημοτικού Συμ¬ 
βουλίου του Δήμου Λέσβου με την οποία ορίστηκε η 
Πρόεδρος του ΔΣτου Νομικού Προσώπου. 

8. Τον αριθμό των υπηρετούντων υπαλλήλων στο 
Νομικό Πρόσωπο. 

9. Το γεγονός ότι απαιτείται πρόσθετη και υπερωριακή 
απασχόληση του προσωπικού για την τήρηση των πρα¬ 
κτικών του Διοικητικού Συμβουλίου του Ν.Π.Δ.Δ. «Κοι¬ 
νωνικής Προστασίας και Αλληλεγγύης Δήμου Λέσβου», 
τα οποία γίνονται κατά τις απογευματινές ώρες. 

10. Το γεγονός ότι η δαπάνη για υπερωριακή εργασία 
κατά το έτος 2019 έχει προβλεφθεί στον αντίστοιχο κω¬ 
δικό του προϋπολογισμού οικονομικού έτους 2019 του 
Ν.Π.Δ.Δ. «ΚΟΙΝΩΝΙΚΗΣ ΠΡΟΣΤΑΣΙΑΣ ΚΑΙ ΑΛΛΗΛΕΓΓΥΗΣ 
ΔΗΜΟΥ ΛΕΣΒΟΥ», συνολικού ύψους δύο χιλιάδων ευρώ 
(2.000,00), και συγκεκριμένα: 

- στον ΚΑΕ 10.6012: Για Υπερωριακή εργασία δύο 
χιλιάδες ευρώ (2.000,00), αποφασίζουμε: 

Α) Εγκρίνουμε την απογευματινή υπερωριακή εργα¬ 
σία, πέραν του υποχρεωτικού ωραρίου, ενός (1) υπαλ¬ 
λήλου του Νομικού Προσώπου, του κλάδου ΠΕ Διοικη¬ 
τικού, για την τήρηση των πρακτικών του Διοικητικού 
Συμβουλίου του Ν.Π.Δ.Δ. «Κοινωνικής Προστασίας και 
Αλληλεγγύης Δήμου Λέσβου», για το α' εξάμηνο του 
έτους 2019, μέχρι εκατόν είκοσι (120) ώρες, μετηνπρο- 
βλεπόμενη από το Νόμο αποζημίωση, για την κάλυψη 
των προμνημονευόμενων υπηρεσιακών αναγκών του 
Νομικού Προσώπου. 

Β) Εγκρίνουμε την απογευματινή υπερωριακή εργα¬ 
σία, πέραν του υποχρεωτικού ωραρίου, ενός (1) υπαλ¬ 
λήλου του Νομικού Προσώπου, του κλάδου ΠΕ Διοικη¬ 
τικού, για την τήρηση των πρακτικών του Διοικητικού 
Συμβουλίου του Ν.Π.Δ.Δ. «Κοινωνικής Προστασίας και 
Αλληλεγγύης Δήμου Λέσβου», για το β' εξάμηνο του 
έτους 2019, μέχρι εκατόν είκοσι (120) ώρες, μετηνπρο- 
βλεπόμενη από το Νόμο αποζημίωση, για την κάλυψη 
των προμνημονευόμενων υπηρεσιακών αναγκών του 
Νομικού Προσώπου. 

Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Ρητά δηλώνεται ότι οι καθ' υπέρβαση ώρες δεν θα 
ξεπερνούν ανά εξάμηνο και ανά υπάλληλο τις 120 ώρες 
για απογευματινή εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 16 Νοεμβρίου 2018 
Η Πρόεδρος 
ΑΝΑΣΤΑΣΙΑ ΑΝΤΩΝΕΛΗ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ 1 . 91 · 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: ΗθΙράθ$Ι<.θΙ@θ1.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

1/νθ1}ΐη3$ΐ61'.θ1@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί,τΓΓίτ Κ(ΐ. Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























